钦定古今图书集成/明伦汇编/氏族典/第595卷 > 尔朱彦伯
## 钦定古今图书集成/明伦汇编/氏族典/第595卷 > 尔朱彦伯

按《魏书尔朱彦伯传》：“彦伯，荣从弟也。性和厚，累迁奉
车都尉，为荣府长史。废帝既立，除马场大都督，封博
陵郡开国公，后进爵为王，俄除仪同三司、侍中。彦伯
于兄弟之中，差无过患。齐献武王将除尔朱废帝，令
舍人郭崇报彦伯，知彦伯狼狈出走，为人所执，寻与
世隆同斩于阊阖门外。”